cyanic-selkie/wikianc huggingface dataset:
Paz Vizsla
Nümayiş
Paz Vizsla "Ulduz müharibələri" mövzulu "Mandalorlu" teleserialının birinci mövsümünün hadisələri zamanı Nevarro planetindəki gizli anklavda, Silahqayıranın rəhbərliyində olan tayfanın mandalorlu döyüşçülərindən biridir. Mandalorlular Qalaktik imperiya tərəfindən repressiya edildikdən sonra gizlənməyə başlamış, imperiya bu vaxta qədər gücünü itirsə də, onlar hələ də əvvəlki statuslarını bərpa edə bilməmişdilər. Paz iri miniqanabənzər blaster və reaktiv kürək çantası  olan ağır piyada döyüşçüsüdür. O, "Fəsil 3: Günah" seriyasında nümayiş edilmişdir. Teleserialın protaqonisti, sadəcə olaraq "Mandalorlu" kimi tanınan kəllə ovçusu Mandalorlu Silahqayırana onun üçün yeni zireh hazırlasın deyə beskar poladını gətirəndə Paz qəzəblə poladın imperiyanın qalıqları tərəfindən təmin edildiyini deyir və Mandalorlunun imperatorun qüvvələri ilə əməkdaşlığına etiraz edir. Onlar qılınclarını çıxarır və nəticədə bir-birləri ilə vuruşmağa başlayırlar, lakin Silahqayıran müdaxilə etdikdə dayanırlar.
Seriyanın sonrakı hissəsində Mandalorlunun "uşaq" kimi tanınan gənc yadplanetlini imperiyanın qalıqlarından xilas etməsinin ardınca o, bir neçə kəllə ovçusunun hücumuna məruz qalır, aralarında Paz da olan bir neçə mandalorlu döyüşçü Mandalorluya kömək etmək üçün gizləndikləri yerdən çıxır və kəllə ovçularına hücum edir. Seriya Pazın öz reaktiv kürək çantasından istifadə edərək Mandalorlunun kosmik gəmisi ilə yanaşı uçması və uzaqlaşmazdan əvvəl Mandalorlu ilə sağollaşması ilə yekunlaşır. Bu Mandalor tayfası ifşa olunduqdan sonra imperator qüvvələri tərəfindən məhv edilir. Bununla belə, Silahqayıran bəzi döyüşçülərin planetdən qaçmış ola biləcəyini qeyd edir və bu, Pazın taleyini naməlum hala gətirir. Birinci mövsümün sonuncu seriyası olan "Fəsil 8: Bağışlanma"da öldürülən mandalorlu döyüşçülərə aid dəbilqələr göstərilir, lakin Pazın dəbilqəsi onların arasında olmur, bu da onun sağ qalması ehtimalını təklif edirdi.
Pazın sağ qalması "Boba Fettin kitabı" teleserialının "Fəsil 5: Mandalorlunun qayıtması" seriyasında təsdiqlənir. Burada o, Silahqayıran ilə birlikdə nəhəng kosmik stansiya şəhəri Qlavisin altında qurulmuş yeni anklava köçür. Mandalorlu yeni sığınacaqlarında onlara qoşulur və Silahqayırana Moff Gideonla mübarizədə qazandığı tünd qılıncı təqdim edir. Bu Mandalor planetində sülalə hakimiyyətini simvolizə edən, mandalorlu ceday Tarr Vizsla tərəfindən yaradılmış qədim işıq qılıncıdır və sahibinə Mandalor üzərində hakimiyyət iddiasını təmin edir. Paz öz əcdadının yaratdığı qılıncı qazanmaq üçün Mandalorluya meydan oxuyur, lakin o, bu dueli uduzur. Buna baxmayaraq, Mandalorlu daha əvvəl dəbilqəsini çıxardığını və bununla da andı pozduğunu etiraf edir. Beləliklə, Paz onu kafir adlandırır və ona tayfanı tərk etməsini əmr edir. Silahqayıran bunu dəstəkləyir, lakin Mandalorluya tünd qılıncı götürməyə icazə verir.
Xarakteristika
Paz Vizsla fiziki cəhətdən vüqarlıdır, böyük ucalıq və dəhşətli güc nümayiş etdirir. O, sərt və aqressiv xasiyyətə malikdir və döyüşdə yaxşıdır. Bu, onun "Fəsil 3: Günah" seriyasındakı klimaktik səhnədə effektiv olaraq bir neçə kəllə ovçularına hücum edərək onları məğlubiyyətə uğratması ilə müşahidə olunur. Paz israrlı və özünəinamlı şəxsiyyətə malikdir və tayfasındakı digər mandalorluların çoxundan daha açıqsözlüdür. "Space.com" internet portalından Skott Snouden onu "otaqdakı alfa mandalorlu" adlandırmışdır. Paz mandalorluları repressiya və məhv etdiyi üçün Qalaktik imperiyadan nifrət edir. Onun imperiyaya olan nifrəti o qədər dərindir ki, onlarla hər hansı əməkdaşlığa və ya əlaqəyə qarşı çıxır. Bu xüsusiyyət onu imperator qüvvələrindən könülsüz olaraq kəllə ovçuluğu tapşılıqlarını qəbul edən teleserialın protaqonisti Mandalorludan fərqləndirir. Bu, Mandalorlu və Paz arasında qısamüddətli fiziki qarşıdurmaya səbəb olur.
Bununla belə, Pazın imperiyaya qarşı nifrətini üstəyən şey onun Mandalor mədəniyyətinə və öz tayfasına olan hörmətidir. Tayfa başçısı Silahqayıran onlara mandalorluların əxlaq kodeksini və həyat tərzini xatırladanda onun Mandalorluya qarşı mübarizəsindən çəkilməyə hazır olması bunu sübut edir. Aralarında olan fikir ayrılıqlarına baxmayaraq, Paz və Mandalorlu bir-birlərinə qarşılıqlı hörmət nümayiş etdirirlər. Bu, onun "Fəsil 3: Günah" seriyasının axırında Mandalorluya kömək etmək üçün özü və tayfasını təhlükə altına qoymağa hazır olması ilə nümayiş olunur. Mandalorlu bu hərəkətin tayfanın anklavının ziyarətgahını riskə atdığını qeyd etdikdə, Paz klanın inancının bir tərkibi olan "Yol budur" ifadəsi ilə cavab verir. Bu, onun həm tayfaya, həm də Mandalorlunun özünə hörmətini vurğulayır. Snouden bunu "Mandalorlunun yoldaşları kəllə ovçusunun doğru şeyi etməsində ona kömək etmək üçün hər şeyi qurban verdiklərini göstərdiyindən səmimi bir emosional moment" adlandırmışdır. Paz və Mandalorlu arasındakı qarşılıqlı hörmət onlar seriyanın son səhnəsində yollarını ayırmazdan əvvəl Pazın Mandalorlu ilə sağollaşması ilə nümayiş edilir.
Təsvir
thumb|upright|Paz Vizsla "[[Mandalorlu (teleserial, 2019)|Mandalorlu" teleserialının yaradıcısı və şoumeni Con Favro tərəfindən səsləndirilmişdir.]]
Paz Vizsla "Mandalorlu" teleserialının yaradıcısı və şoumeni Con Favro tərəfindən səsləndirilmişdir. Favro daha əvvəl "Ulduz müharibələri: Klon müharibələri" animasiya teleseriyasında Pre Vizsla adlı mandalorlu sərkərdəni səsləndirmişdi, lakin Paz və Pre arasında hər hansı əlaqənin olması naməlumdur. Kaskadyor və keçmiş qarışıq döyüş sənətçisi Teyt Fletçer Paz Vizslanın dublyoru olmuşdur. Onun üzü Pazın dəbilqəsinə görə görünmürdü. Fletçer həmçinin, mövsümün debüt seriyası olan "Fəsil 1: Mandalorlu"da rol almışdır. Burada o, bufetdə Mandalorlu ilə davaya girən adı açıqlanmayan bir kişini canlandırmışdır. Bu, Fletçerin teleserialın istehsal prosesinə qatıldığı zaman qəbul etdiyi rol idi və o, sonradan Paz Vizslanı canlandıracağından bixəbər idi. Fletçer Pazı "Mandalorluların kodeksinin daşıdığı vəhşiliyi və ləyaqəti həqiqətən göstərən ruhlandırıcı personaj" kimi təsvir etmişdir. Paz Vizslanın adı "Fəsil 3: Günah" seriyasında qeyd edilmir, lakin personajın adı yekun titrlərdə müəyyən olunur.
Merçendayzinq
Paz Vizslanın heykəlciyi "Hot Toys" tərəfindən satışa çıxarılmış, lakin burada o yalnız "Mandalorlu ağır piyada" şəklində təsvir edilmişdir. Heykəlcik 32 cm hündürlüyündədir ki, bu da "Ulduz müharibələri" mövzulu "Hot Toys" heykəlciklərinin əksəriyyətindən hündürdür. Bu heykəlciyin paketinə miniqan blasteri, alternativ əllər, bıçaq, üzərində dayansın deyə mövzulu baza və reaktiv kürək çantası üçün raket partlayışlarını təqlid edən xüsusi effekt elementləri kimi aksesuarlar daxildir. Bundan əlavə, 31 dekabr 2019-cu ildə Paz Vizsla "Funko Pop" heykəlciyinin satışa çıxarılacağı açıqlanmışdır. Həmçinin, "Hasbro" özünün "Ulduz müharibələri: Qara seriyası" oyuncaq xəttinin bir hissəsi olaraq 15 cm hündürlüyündən Paz heykəlciyini satışa çıxarmışdır.
Agent əməliyyatları
Agent əməliyyatları – bir tərəfin (agentin) tabeliyində olmadığı digər tərəfin (prinsipalın) hesabına və onun adından əmtəələrin, aktivlərin, yaxud onlara olan hüququn müəyyən ərazidə satılması və ya alınması ilə bağlı həyata keçirdiyi ticarət-vasitəçilikdən ibarət faktiki və hüquqi hərəkətlər. Agent əməliyyatları agent sazişi – agentlə prinsipal arasında onların qarşılıqlı hüquqları və vəzifələri barəsində yazılı şəkildə bağlanmış müqavilə əsasında icra edilir. Müqavilədə təmsilçi, komisyonçu, müvəkkil və yaxud alıcı kimi göstərilən agentin iş şərtləri, həmçinin vasitəçiliyə görə ona veriləcək haqqın (qonorarın) ödəniş forması, üsulu və miqdarı şərtləndirilir. Sənəd də həmçinin tərəflərin öhdəlikləri yerinə yetirmələrinin sferası, xarakteri və qaydası; sazişin fəaliyyət müddəti, tətbiq edilən sanksiyalar və mübahisələrin həlli qaydaları göstərilir. Prinsipal agentə verilən səlahiyyət hüququnun, həmçinin məhsulun qiyməti, reklamı və satışı üzrə məhdudiyyətlərin hədlərini, zəruri olan minimum dövriyyəyə görə mükafatın ölçüsünü göstərməyə borcludur. Məhsulların təhvil verilməsi, anbarda saxlanması, çatdırılması müddəti və üsullarına aid qaydaları, təminat möhləti və mənimsəmə dövründə xidmət göstərilməsi qaydalarını da prinsipal müəyyən edir. Agent müqavilənin yerinə yetirilməsi məqsədilə üçüncü şəxslə subagent müqaviləsi bağlamaq hüququna malikdir, lakin subagentin hərəkətlərinə görə prinsipal qarşısında özü cavabdehdir. Maliyyə-kredit əməliyyatlarını həyata keçirən agentlər, bir qayda olaraq, ayrı-ayrı tapşırıqların icrası üzrə ixtisaslaşırlar. Dövlət orqanları onların fəaliyyətini əksər hallarda lisenziyalaşdırır və nəzarətdə saxlayır.
Şüləver
Şüləver — Gürcüstan Respublikasının Aşağı Kartli mxaresinin Sarvan bələdiyyəsinin inzibati-ərazi vahidində kənd.
Əhalisi
Şüləver - Borçalı qəzasının mərkəzi olmuşdur. 1925 ci ildə adı dəyişdirilərək Şaumyan qoyulmuşdur.
=İstinadlar=
Transdunay
Transdanubiya və ya Zadunavlje  — Macarıstanda yerləşən tarixi region. Transdunaya bəzən Vyananın 21 və 22-ci bölgələri kimi də istinad edirlər.
Ərazi dəyişiklikləri
thumb|300px|left|Macarıstanın regionları. Transdunay, Burqenland, Prekmurye və Medjimurska regionları sırasıyla qırmızı, narıncı və bənövşəyi rəngdə göstərilmişdir.
Bölgənin şimal, şərq və cənub sərhədlərinin Dunay və Drava çayları ilə əhatə olunsa da, qərb sərhədi Macarıstanın siyasi sərhədləri ilə eynidir, buna görə də 20-ci əsrdə ölkədə baş verən ərazi dəyişiklikləri qərb sərhədinə də təsir göstərmişdi. 1920-ci ildə Trianon sülh müqaviləsindən əvvəl Burqenland, Prekmurye və Medjimurska bölgələri Transdunayın tərkibinə daxil idi. 1947-ci ildə Paris Sülh müqaviləsindən əvvəl Rusovçe, Yarovçe və Çunovo kəndləri də Transdunayın tərkib hissəsində idi. Transdunay Macarıstanın coğrafi konsepsiyasıdır və bu ərazilər qonşu ölkələrin ərazilərinə birləşdirildikdən sonra Transdunaydan ayrılmışdır.
Coğrafiyası
Regionun sahəsi 38,000 km²dir və demək olar ki, Macarıstanın bütün ərazisinin yarısını təşkil edir.
Tarixi
Tarixən Moşon, Dyör, Şopron, Vaş,Vesprem, Feyer, Komarom, Esterqom, Somoqi, Tolna və Baranya Transdunayın əyalətləri olmuşlar. Onlar 18-ci əsrin əvvəllərindən Transdunayın regionları (Districtus Trans-Danubianus) adlanırdılar. I Stefan tərəfindən müəyylənləşən bu əyalətlərin sərhədləri 900 il dəyişilməz qaldı.
Məzrayə-i Mahmudi
Məzrayə-i Mahmudi — İranın Qəzvin ostanının eyniadlı şəhristanının Kuhin bəxşinin ərazisinə daxil olan kənd.
Əhalisi
2006-cı ildə əldə edilən məlumatına görə, kənddə 143 nəfər yaşayır (30 ailə). Əhalisi azərbaycan türklərindən ibarətdir.
Hresili döyüşü
Hresili döyüşü (gürcücə: ხრესილის ბრძოლა) — Osmanlı imperiyası ilə Gürcüstan ın çarlıqlarından biri olan İmereti çarlığı arasında hal-hazırkı Gürcüstan ın Hresili şəhəri yaxınlığında baş tutmuş döyüş nəzərdə tutulur.
Döyüş nəticəsində İmereti kralı olan I Solomon un komandanlığı altındakı gürcü ordusu 17 dekabr 1757-ci ildə Osmanlı imperiyası ordusunu və gürcü könüllülərdən ibarət ordunu məğlub etməyi bacardı.
Arxa plan
XVII əsr də Gürcüstan ın bir çox ərazisində mövcud olan çarlıqlar və ya kyazlıqlar Osmanlı imperiyası na bağlı dövlətlər idilər. Belə dövlətlərə vassal dövlət idilər. Bu vassal dövlətlərin qərərgahları Tsutskvati, Poti və Şorapani qaları idi. Sadəcə Meqreliyadan ildə 12 min insan qul kimi Osmanlı imperiyası na satılırdı. Solomon quldarlığı qadağan etdi və zadəganlara qarşı çıxaraq Osmanlı imperiyasında öz ölkəsinin müstəqilliyini əldə etməyə çalışdı. buna cavab olaraq, Osmanlı imperiyası Solomonun üzərinə ordu gödərdi. Bu yürüşdə məqsəd nəzarətin azaldığı Gürcüstan torpaqlarında öz hakimiyyətlərini yenidən bərpa etmək idi.
Osmanlı imperiyası ordusuna Təpədələnli Əli Paşa komandanlıq edirdi.
Döyüş
İmereti çarlığı nın hökmdarı I Solomon qərbi Gürcüstan torpaqlarını birləşdirib güclü monarxiya qurmaq arzusunda idi. Lakin bu gürcü kralının istəyi Osmanlı ilə olan münasibətlərinin pozulması ilə nəticələndi. Bundan əlavə, Osmanlı imperiyası I Solomonun quldarlığa qarşı olan mübarizəsini də sonlandırmaq istəyirdi. Çünki, Gürcüstandan hər il minlərlə insan qul kimi Osmanlı imperiyasına göndərilirdi və bu qul mənbəyindən məhrum olmaq Osmanlı imperiyasının istəyinə uyğun deyildi.
Osmanlı imperiyası I Solomon a qarşı yürüş ərəfəsində onun müxtəlif məcralı siyasətindən narazı olan gürcü əsilzadələrlə danışıqlar aparıb onlarla ittifaq qurdu. Solomona qarşı döyüşən Levan Abaşidze, Axısqa ərazisində Osmanlı ordusu ilə görüşdü və onları İmereti krallığı torpaqlarına apardı. Bu səyahət zamanı o, həmçinin Osmanlı imperiyası ordusunas bələdçilik də etdi.
17 dekabr 1757-ci ildə baş tutmuş döyüşdə I Solomonun komandanı olduğu gürcü ordusu Osmanlı imperiyası ordusu və gürcü könüllülərdən ibarət ordu üzərində qələbə qazana bildi.
Zənzibar (şəhər)
thumb|Zənzibar qalası Zənzibar  — Tanzaniya, Zangibar adasının qərb sahilində yerləşən şəhər. Muxtar Zənzibarın inzibati mərkəzi və inzibati vahidləri: Qərbi Zanzibar bölgələri və Zənzibar rayonlarının şəhəri.
Əhali (Zənzibar şəhəri (Suahili Mjini ((Mjini) və ya Jiji la Zanzibar)) bölgəsində - 205 870 nəfər (2002), 256 543 nəfər (2008), 129 097 nəfər (2009).
Şəhərin yerindəki ilk yaşayış yeri 16-cı əsrdə quruldu; şəhər kölə ticarətinin mərkəzi idi. 1840 — 1856-cı illərdə Musat və Oman Sultanlığının paytaxtı Səid ibn Sultanın rəhbərliyi altında.
Şəhərin böyük hissəsi ərəb üslubunda mərcan daşından tikilmiş evlərlə qurulmuşdur və dar küçələrin labirentidir; Damları düz olan iki və üç mərtəbəli evlər həyətlərin ətrafında möhkəm bir divarla boyanmış panjurlar və ızgaralar, balıq, lotus və zəncir simvolik şəkilləri olan oyma qapılarla birləşdirilmişdir. Məscidlər, Ərəb qalası, Sultanlar Sarayı; 19-cu əsrin sonlarındakı Avropa binaları: Anqlikan kilsəsi, kilsə. Zənzibar Dövlət Muzeyi (əvvəlki Xatirə Muzeyi). Sabun, ətriyyat, dəri və ayaqqabı, qida sənayesi müəssisələri; sənətkarlıq emalatxanaları.
BrahMos
BrahMos və ya digər adı ilə PJ-10 gəmi, sualtı gəmi, təyyarə və ya qurudan atıla bilən orta mənzilli supersonik qanadlı raket dir. Hal-hazırda dünyanın ən sürətli qanadlı raketi hesab edilir. Rusiya Federasiyası nın "NPO Maşinostroyeniya" və Hindistan  ın "DRDO" şirkətlərinin birgə müəssisəsi olan "BrahMos Aerospace" tərəfindən seriyalı istehsalı təşkil olunur. Bu raket Rusiyanın P-800 "Oniks" qanadlı raketi əsasında konstruksiya olunmuşdur və Rusiya tərəfinin texnoloji dəstəyi ilə istehsal edilir. BrahMos adı raketi istehsal edən ölkələrin ərazisindən axan çayların adından götürülmüşdür. Belə ki, adın birinci hissəsi Hindistan ərazisindən keçən Brahmaputra, ikinci hissəsi isə Rusiya ərazisindən axan Moskva çayından götürülmüşdür.
Hazırda dünyanın ən sürətli qanadlı raketi hesab olunan BrahMosun sürəti 2.8-3 max hesab olunsa da, təkmilləşdirilmiş variantlarda sürət 5 maxa qədər çatır. Qurudan və gəmidən atılan variantları silahlanmaya qəbul olunsa da, hava və sualtı platformalardan atılacağı nəzərdə tutulan yeni varinatlar sınaq mərhələsini tamamlamaq üzrədir. Hava platformalarından tətbiq olunacaq variant ilk dəfə 2012-ci ildə nümayiş etdirilib. Raketin hipersonik variantı olan BrahMos-II üzərində tamamlama işləri davam edir. Həmin variantın maksimal sürətinin 7-8 maxa çatacağı və 2020-ci ildə sınaq mərhələsinə keçəcəyi gözlənilir. İstehsalçı şirkət raketin sifarişlərindən ümumilikdə 13 milyard ABŞ dolları həcmində gəlir əldə etmək fikrindədir.
Hindistanın 2016-cı ildə Raket Texnologiyasına Nəzarət Rejiminə üzv seçilməsindən sonra Hindistan və Rusiya yeni nəsil BrahMos raketlərinin birgə istehsalını planlaşdırır ki, həmin raketlərin də atəş məsafəsinin 600 km üzərində olacağı və mühafizə olunan obyektlərə yüksək dəqiqliklə zərbə endirmək gücündə olacağı gözlənilir.
Kamal Əbilov
Kamal Vidadi oğlu Əbilov — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Kamal Əbilov 1996-cı il mayın 17-də Şərur rayonunun Oğlanqala kəndində anadan olub.
Hərbi xidməti
Azərbaycan Ordusunun leytenantı olan Kamal Əbilov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. Kamal Əbilov sentyabrın 30-da Murovdağ döyüşləri zamanı şəhid olub. Şərur şəhərinin Şəhidlər Xiyabanında dəfn olunub.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Kamal Əbilov ölümündən sonra "Kəlbəcərin azad olunmasına görə" medalı ilə təltif edildi.
Mələk Mosso
Mələk Mosso ya da gerçək adıyla Mələk Davarcı (d., Türkiyə) — səhnə adı ilə bilinən Türkiyəli musiqiçi və musiqi müəllimi.
Həyat hekayəsi
11 noyabr 1988-ci ildə Kayseri'də anadan olub. 7 yaşında ilk bəstəsini bəstələyərək musiqiyə başladı. 9 yaşında Dənizli Bələdiyyə Konservatoriyasında bağlama və Türk Xalq Musiqisi dərslərinə başlamışdır. Daha sonra təhsilini Gözəl Sənətlər Liseyində davam etdirdi. Liseydə yan fleyta çalmağa başladı. Universitet təhsilini Adnan Menderes Universiteti Təhsil Fakültəsi Musiqi Təlimi Bölməsində tamamladı. Təhsil ömrü boyu xor və solist kimi çalışıb.
Təhsilini başa vurduqdan sonra İstanbul'da Kadıköy - Beşiktaş xəttində musiqi hazırlayaraq tanınmasını artırdı. Piano, yan fleyta, solfege və harmoniya dərsləri verdi və musiqi təhsili almaq istəyən tələbələri konservatoriya imtahanlarına hazırladı. Müxtəlif musiqi yarışmalarına qatıldı və mükafatlar qazandı. Musiqiçi dostları ilə birlikdə qurduğu "Zbam The Band" adlı qrupu ilə müxtəlif səhnələrdə svinq və caz musiqisi ifa etdi.
Yıldız Tilbə'nin "Vursalar Öləməm" adlı mahnısını yenidən şərh etdiyi video 85 milyonun üzərində izlənildi. No.1'in Çuxur teleserialı üçün ifa edilən "Heç İşıq Yox" adlı mahnısında No.1'ə yoldaşlıq etdi və bu parça 100 milyonun üzərində izlənildi. Həmçinin "Heç İşıq Yox" adlı parça No.1'in "Qara Bayraq" albomuna daxil edildi. 2018-ci ildə sözlərini və musiqisini özünün bəstələdiyi "Pişik" sinqlı ilə uzun müddət radio siyahılarında yer aldı.
Vilyam Linkoln
Vilyam Volles "Villi" Linkoln — Amerika Birləşmiş Ştatlarının 16-cı prezidenti Avraam Linkolnun oğlu. 1850-ci ilin 12 dekabrında İllinoys ştatının Sprinqfild şəhərində anadan olmuşdur. O, Sprinqfilddə xanım Corcoranın şəxsi məktəbində 2 il təhsil almışdır. Villinin elmə çox böyük marağı vardı, dəqiq elmləri, əsas da riyaziyyatı gözəl bilirdi. 1859-cu ildə Villi vəkil işləyən atası Avraam Linkolnun işləri səbəbi ilə bir müddətlik Çikaqoya getmişdir. Buradan yaxın dostu olan Henri Remanna məktub yazdığı məlumdur. Məktubda əsasən öz səfər düşüncələri yer alır. Bu şəhər çox gözəl yerdir. Mən və atam rahat bir mənzildə qalırıq. Bizim otaqda hər şeydən iki ədəddir. Biri atam üçün, digəri isə mənim üçün. Bizim iki səhəngimiz var. Böyük səhəng atamın, kiçiyi isə mənimkidir. Eyni zamanda hərənin öz dəsmalı var. Artıq iki teatra getmişik.
Vilyam Linkoln 1861-ci ildə atası, Avraam Linkolnun prezident seçilməsindən sonra Ağ evdə yaşamışdır. 1861-ci ildə Ağ evdə Villinin ad günü mərasimi kecirildi. Bu zaman onun 11 yaşı tamam olurdu. İki aydan sonra Villi xəstələndi. Həkimlərin səylərinə baxmayaraq, onun durumu gündən-günə ağırlaşırdı. 1862-ci il 20 fevral, saat 5:00-da Villi vəfat etdi.
Ölümü atasına pis təsir etmiş və həmin zaman ABŞ Vətəndaş müharibəsi davam etdiyindən, ölüm xəbəri bir müddət Avraam Linkolna bildirilməmişdir. Vilyam Linkolnunun ölümünə əsas səbəb kimi qarın yatalağı və ya ağciyər iltihabı xəstəlikləri göstərilirdi.
Villi ilə vida mərasimi Ağ evin Yaşıl otağında keçirildi. 24 fevralda o, dəfn olundu. Villinin məzarı bir neçə dəfə yer dəyişmişdir. Əvvəlcə paytaxt Vaşinqtonda olan Oak Hilldə dəfn edildi. 1865-ci ilin 15 aprelində atası Avraam Linkoln Con Uilks But tərəfində qətlə yetirildikdən sonra, məzarı atasının yanına Sprinqfilddə gətirildi. 1871-ci ilin 19 sentyabrında Avraam Linkoln, Vilyam Linkoln və Eddi Linkolnun məzarları əsas qəbirə köçürüldü.
Antifaşist hərəkatı
thumb|right|250px|Antifaşist hərəkatında iştirak edən italyan partizan. ([[Florensiya, 1944, 14 avqust)]]
Antifaşist hərəkatı - XX əsrin 20-ci illərində Almaniyada Nasional-Sosialist Partiyasına və digər ifrat sağ terrorçu qruplara qarşı meydana gəlmişdir. 1921-ci ildə İtaliyada faşistlərin hücumuna cavab olaraq genişləndi. Antifaşist hərəkatı daha sonra diktatura rejimi yaradılan Macarıstan, Bolqarıstan, Polşada da vüsət aldı. 1923-cü ildə Bolqarıstandakı Sentyabr antifaşist üsyanı digər ölkələrdə ki antifaşist hərəkatının təcrübəsini zənginləşdirdi. Bir müddət sonra antifaşist hərəkatı Polşada Yozef Pilsudski sanasiya rejiminə qarşı genişləndi. 1923-cü ilin mart ayında Frankfurt-Maynda konfrans keçirildi, hərbi təhlükə və faşizmə qarşı K.Setkin, F.Hekkert və Anri Barbüsün başçılığı ilə Beynəlxalq komitə yaradıldı. Antifaşist hərəkatı 1932-ci ildə Antifaşist aksiya adlanan kampaniyanın başlamasıyla ən yüksək mərhələyə çatdı. Antifaşist qüvvələrin səyi nəticəsində 1932-ci ilin sonlarında Almaniyada faşist hərəkatı zəiflədi. Sosial-demokratların liderlərinin kommunistlərlə əməkdaşlıq etməməsindən istifadə edən alman inhisarçıları 1933-cü ilin yanvarında Adolf Hitleri hakimiyyət başına gətirdilər.
1933-cü ildə Parisdə Avropa antifaşist konqresi keçirildi. Dimitrovun 1933-cü ildə Leypsiq muhakiməsindəki çıxışı antifaşist hərəkatı iştirakçılarının faşimzlə mübarizəyə səfərbər edilməsində mühüm əhəmiyyətə malik idi. Antifaşist hərəkatına məşhur yazıçılar Anri Barbüs, Romen Rollan, Tomas Mann, Herbert Uells, Maksim Qorki və rəssamlardan Pablo Pikasso qoşuldular. 1934-cü ilin fevralında Fransada baş verən faşist qiyamı cəhdi antifaşist hərəkatı nəticəsində uğursuz oldu. 1935-ci ildə yazıçıların Parisdə mədəniyyətin müdafiəsinə həsr edilmiş Beynəlxalq antifaşist konqresi keçirildi. 1935-ci ildə Fransada yaradılan Xalq Cəbhəsinə həm kommunist və sosialist partiyaları, həmdə sol burjua siyasi təşkilatları daxil oldu.
Faşizmə qarşı gizli və leqal mübarizə üsullarının əlaqələndirilməsi xüsusilə İtaliyada antifaşist hərəkatına müsbət təsir göstərdi. 1934-ci ildə kommunist və sosialist partiyaları faşist diktaturasının devrilməsi üçün birgə hərəkat haqqında saziş bağladılar. Terrora baxmayaraq Almaniyada antifaşist hərəkatı zəifləmirdi. İspaniya xalqının Milli inqilabi müharibəsi (1936–1939) antifaşist hərəkatı tarixinin ən parlaq səhifələrindəndir. İspaniyanın müdafiəsində beynəlmiləl briqadaların mühüm rolu olmuşdur. Almaniya və İtaliyanın İspaniyaya müdaxiləsi, habelə İngiltərə, Fransa, ABŞ hakim dairələrinin qarışmamazlıq siyasəti pərdəsi altında təcavüzkarlara havadarlıq etməsi İspaniya mübarizlərinə faşizm üzərində qələbə çalmağa imkan vermədi. Lakin İspaniyada antifaşist mübarizəsinin təcrübəsi sonralar antifaşist hərəkatının genişlənməsində əhəmiyyətli rol oynadı. İkinci dünya müharibəsinin başlaması ilə antifaşist hərəkatı müqavimət hərəkatına çevrildi.
NGC 4517
NGC 4517, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. Sc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Veldenz qraflığı
Veldenz qraflığı (Grafschaft Veldenz) müasir Reynland-Pfalts torpaqlarında bir knyazlıq idi. Qismən Kaizerslautern, Şponhaym və Çvaybrükgen arasında, qismən də Trir arxiyepiskopluğunda Mozel şəhəri ətrafında yerləşirdi. Eyniadlı bələdiyyə və qala azırkı Bernkastel-Vitlix rayonunda yerləşir.
Tarixi
Veldenz qraflığı 1112-ci ildə Kirburq və Şmidburq ailəsinin vildqraflıqlarından qoparılaraq yaradılmışdı. İlk qraf sülaləsinin birbaşa kişi xətti 1260-cı ildə Veldenzli V Gerlax və onun qızı Aqnesin ölümü ilə kəsildi. Onun əri 1260-cı ildə mahalı miras aldı. Qeroldsekli Henrix Veldenz qraflarının və ya Veldenz-Qeroldsek (Hohenqeroldsek) sülaləsinin ikinci xəttinin qurucusu oldu. 1444-cü ildə qraflıq III Fridrixin yeganə varisi Anna ilə evlənmiş Zimmern-Çvaybrükgen hersoqu Stefanın hakimiyyəti altına düşdü. 1532-ci ildə Çvaybrükgen hersoqluğunun bütün ərazisi hələ uşaq olan Volfqanqa keçdi. 1543-cü ildə Volfqanq yetkinliyə çatdıqda və Marburq müqaviləsini imzaladı və 11 il qəyyum kimi xidmət edən əmisi Rupertə Veldenz qraflığını verdi.
Rupert 1544-cü ildə vəfat edəndə oğlu Georq İohann onu əvəz etdi. Georq 1563-cü ildə isveçli I Qustavın qızı olan Anna Mariya ilə evləndi. Volfqanq 1553-cü ildə Haydelberq müqaviləsi ilə Veldenz-Pfaltsdan Elzasdakı Lützelşteyn qraflığına qədər uzanan bütün Vittelsbax qollarının qarşılıqlı mirasını tənzimləmişdi. Georg Hansın nəvəsi Leopold Lüdviq fon Lützelşteyn qanuni övladları olmadan 1694-cü ildə öldü və Veldenz qraflığı Çvaybrükgen xəttinə, spesifik olaraq İsveç Kralı XI Karla qayıtdı.
1801-ci ildə Birinci Fransa İmperiyasının Saar departamentinə daxil edildi. 1815-ci il Vyana Konqresi, Mozel üzərində yerləşən qraflığın kiçik hissəsini Prussiyaya, qalan hissəsini isə Bavariyaya verdi.
Mark Antokolski
Mark Antokolski — rus heykəltaraş. 1871-ci ildən akademik.
Həyatı
1862-1866-cı illərdə Sankt-peterburq Rəssamlıq Akademiyasında təhsil almışdır. Realist sənətkar kimi yetişməsində İ.Y.Repin, V.V.Stasov və İ.N.Kramskoyun təsiri olmuşdur. 1871-ci ildən İtaliyada, 1877-ci ildən Parisdə yaşamışdır. Yaradıcılığının ilk illərində yəhudi məhəlləsindən seçdiyi tipajların obrazlarını incə yumorla Dərzi (1864) və Xəsis (1865) əsərlərində yaratmışdır. Milli-tarixi mövzularda yaratdığı əsərlər Antokolskinın yaradıcılığında əhəmiyyətli yer tutur. Obrazın psixoloji aləminə dərin nüfuz, tarixi detalların düzgün əksi onun İvan Qroznı (1871), I Pyotr (1872) əsərlərində daha qabarıqdır. Yaradıcılığının sonrakı dövrlərində əsərlərini psixoloji səpkidə işləmişdir. Mark Antokolski eyni zamanda bir çox qəbirüstü abidələrin müəllifidir.
Qadağan olunmuş krallıq (film, 2008)
Qadağan olunmuş krallıq — 2008-ci ildə çəkilmiş Amerikan filmidir. Film "The Weinstein Company" və "Lionsgate"-in birgə fəaliyyəti nəticəsində çəkilmiş fantastik macəra filmidir. 16-ci əsrə aid "Qərbə səyahət" romanından ilhamlanaraq çəkilən film Ceki Çan və Cet Linin birgə çəkildikləri ilk filmdir.
Məzmun
Filmdə Ceyson adlı bir nəfər Kunq-fu filmləri azarkeşidir. O, tez-tez kunq-fu filmlərinin disklərini almaq üçün Çin məhəlləsinə gəlir. Bir gün bir neçə nəfər onu disklərin satıldığı mağazanı qarət etmək üçün onu tutur və yolu göstərməsini istəyir. Onlar mağazanı qarət edəndə mağaza sahibi olan yaşlı adam onlara müqavimət göstərir. Onlardan biri atəş açır və güllə mağaza sahibinə dəyir. Mağaza sahibi Meymun krala məxsus olan əsanı Ceysona verir və onu sahibinə çatdırmağını istəyir. Ceyson əsanı götürüb xuliqanlardan qaçır, yıxılır və qədim Çinə düşür…
Çində əsgərlər ona hücum edir və Lu Yan onu xilas edir. Ceyson Lu Yanla birlikdə bir çayxanaya gedir və Lu ona Nifrit kralının Meymun kralını aldadaraq onu daşa çevirdiyi hekayəni danışır. Lakin Meymun kralı daşa döndüyü vaxtda əsanı uzaq ştatlara atır. Sonra bura əsgərlər gəlir və Ceysondan əsanı almaq istədilər. Lakin Lu Yan onlarla döyüşdü və köməyə Qızıl Sərçə adlı bir qız da onlara kömək etdi. Onlar əsanı vermədilər. Məlum oldu ki, Qızıl Sərçənin ailəsi Nifrit kralı tərəfindən öldürülüb və o qisas almaq istəyir.
Nifrit kralı Ağ saçlı cadugər Ni Çanqı ölməzlik eliksiri əvəzində onu Meymun kralının əsasını almaq üçün göndərir. Ceyson, Lu və Qızıl Sərçə ağ geyimli sakit bir adamla qarşılaşırlar. O, Meymun kralının əsasını oğurlamışdı. Lu onunla döyüşdü və elə bu zaman məlum oldu ki, o, Nifrit kralının adamı deyil, o da Ceyson kimi əsanı sahibinə yəni Meymun kralına aparmaq istəyir. Onlar birlikdə yola çıxırlar. Beş Ünsür dağına gedən yolda Lu və Rahib(Ağ geyimli) Ceysona Kunq Funu öyrətdi. Ni Çanq onları izlədi və onlarla döyüşdə Lu Yan yaralandı. Bu zaman məlum oldu ki, Lu ölümsüz deyil. Yalnız Nefrit kralının ölümsüzlk eliksiri onu xilas edə bilər. Ceyson Meymun kralının əsasını götürür və Nifrit kralına verir. Əvəzində isə ondan ölümsüzlük eliksirin istəyir. Lakin Ni Çanq buna imkan vermir. Nifrit kralına ona söz verdiyini deyir. Bu zaman Nifrit kralı onların bir-biri ilə döyüşməsinə qərar verir. Mükafat: Ölümsüzlük eliksiri. Kim qalib gəlsə, eliksir onundur. Ni Çanq döyüşdə qalib gəlir, amma bu vaxt Rahib, Qızıl Sərçə bura gəlir və Ceysona kömək edirlər. Lu eliksiri içir və ölümsüz olur. Ceyson Meymun kralının əsası ilə onu azad edir və məlum olur ki, Rahib də Meymun kralının klonlaraından biri idi. Döyüş vaxtı Qızıl Sərçə yaralanır. Lu Yan Ni Çanqı qayadan atır və Ni Çanq ölür. Ceyson Nifrit kralını lava olan quyuya atır və o ölür. Ceyson Qızıl Sərçəni də aparır və artıq Nefrit İmperatoru məzunuiyyətdən geri qayıtmışdı. O, Ceysonu öz vaxtına qaytarır.
Ceyson Bostonda ayılır və xuliqanlar yenidən ona hücum edirlər. O, artıq Kunq-funu bilirdi. O, xuliqanları döyür və dərhal yaralanan yaşlı mağaza satıcısının yanına gedir. O salamat idi. O, Ceysona işarə edərək onun Lu Yan olduğunu bildirir. Ceyson elə bu vaxt Qızıl Sərçəyə çox oxşayan bir qız görür. O, Ceysonla söhbətində mağazada işlədiyini bildirir. Mağazanın adı isə "Qızıl Sərçə Çin malları"dır.
Tənqidlər
"Rotten Tomatoes" rəy toplayıcı veb saytı bildirir ki, sorğuda iştirak edən 131 tənqidçinin 63%-i filmə müsbət rəy verib, orta reytinqi 6/10-dur. Fikir birliyi belədir: "Film döyüş sənəti əfsanələri Ceki Çan və Jet Linin çoxdan gözlənilən gözqamaşdıran döyüş səhnələrini təqdim edir, amma bəzi yerlərdə çox ağırlaşır."
Sasaki Takauci
və ya dini adı ilə – Muromaçi dövründə yaşamış Yaponiya hərbi xadimi və şairi.
Həyatı
Sasaki Takauci Omi əyalətində tanınmış döyüşçü ailəsində doğulmuşdur. Kamakura şoqunluğunun sonuncu regenti Hoco Takatoki üçün xidmət göstərdikdən sonra Aşikaqa Takauciyə kömək edərək Kenmu restavrasiyasının ləğvində və Muromaçi şoqunluğunun qurulmasında iştirak etmişdir. O, 1336-cı ildə şoqunluq tərəfindən elan edilmiş, ölkənin fundamental inzibati kodeksi olan Kenmu kodeksinin tərtib olunmasına kömək etmişdir.
Takauci müxtəlif vaxtlarda Omi əyaləti də daxil olmaqla, 6 əyalətin şuqosu olmuş, şoqunluğun mərkəzi administrasiyasında vacib vəzifələri tutmuş, 1354-cü ildə İnzibati şuranın rəhbər rəsmisi olmuşdur.
Sasaki Takauci vaka və renqa şairi kimi də tanınmış, yerli Omi saruqakusunun himayədarı olmuşdur. XIV əsrə aid "Heyke nağılı" əsərində hərbi aristokrat və dəbdəbəlik modeli kimi təsvir olunmuşdur.
Muməliqışlaq
Muməliqışlaq — İranın Qəzvin ostanının eyniadlı şəhristanının Kuhin bəxşinin ərazisinə daxil olan kənd.
Əhalisi
2006-cı ildə əldə edilən məlumatına görə, kənddə neçə nəfərin yaşaması naməlumdur.
Tyantsin teleqülləsi
Tyantsin Radio və Televiziya Qülləsi — Çin-də rabitə üçün istifadə olunan teleqüllə. Dünyada 8-ci ən yüksək teleqülləsidir. 1991-ci ildə 45 milyon dollar maliyyə hesabına tikilmişdir. Qüllənin təxminən üçdə ikisi, yəni 253 kvadrat metrə bərabər ərazisi müşahidə bölməsindən ibarətdir. Teleqüllə Dünya Böyük Teleqüllələr Federasiyasının üzvüdür.
Teymur Bünyadov (general-mayor)
Teymur Nağdalı oğlu Bünyadov — Azərbaycan hərbi xadimi, general-mayor (1966).
Həyatı
Teymur Bünyadov 25 dekabr 1911-ci ildə Zəngəzur mahalının Qafan rayonunun Girətağ kəndində anadan olub
1941-ci ildə Qafan RHK-dan orduya çağırılmışdır. F.E.Dzerjinski adına Artileriya Akademiyası nəzdində artileriya birləşmələri üçün komissarlar hazırlayan birillik kursu bitirmiş, Stalinqrad və Cənub-qərb cəbhələri siyasi idarələrində baş təlimatçı olmuşdur.
1946-1952-ci illərdə "Buzovnaneft" tresi rəisinin müavini, Azərbaycan SSR yeyinti sənayesi nazirinin birinci müavini və başqa vəzifələrdə çalışmışdır.
1955-1960-cı illərdə Azərbaycan SSR Daxili İşlər Nazirinin müavini, 1960-1967-ci illərdə DİN-də komendant, 1967-1970-ci illərdə isə SSRİ DİN qoşunlarının Zaqafqaziya üzrə komendantının birinci müavini olmuşdur.
1966-cı ildə general-mayor rütbəsi almışdır.
1970-1974-cü illərdə Azərbaycan SSR Daxili İşlər Nazirliyində işləmişdir.
Teymur Bünyadov uzun sürən xəstəlikdən sonra 9 aprel 1974-cü ildə vəfat etmişdir. Fəxri Xiyabanda dəfn olunmuşdur.
Ağ cırtdanlar
thumb| Ağ cırtdanlar – ulduz təkamülünün son mərhələsində ölçüləri planetlərlə müqayisə edilə bilən və effektiv temperaturu çox böyük olan ulduzlar. Ağ cırtdanların kütləsi Günəşin kütləsi tərtibindədir, radiusları isə Günəşin radiusundan təxminən 100 dəfə kiçikdir.
Ağ cırtdanlar maddəsinin orta sıxlığı təqibi 108–109 kq/m³-dir. Ağ cırtdanların sayı bütün Qalaktika ulduzlarının bir neçə faizini təşkil edir. Onların çoxu qoşa ulduzlar sisteminə daxildir. Ağ cırtdanlara aid edilmiş ilk ulduz 1862-ci ildə Amerika astronomu A.Klarkın kəşf etdiyi Sirius B (Siriusun peyki) ulduzu olmuşdur. 1910-cu illərdə Ağ cırtdanlar xüsusi ulduzlar sinfi kimi ayrılmışdır; adı ilk təmsilçilərinin rənginə uyğun müəyyən edilmişdir. Ağ cırtdanlar başlanğıc kütləsi 8M☉-dan az olan adi ulduzlardan, onlarda istilik-nüvə yanacağının tükənməsindən sonrakı təkamülün sonuncu mərhələsində yaranır. Bu mərhələdə ulduz, qırmızı nəhəng və planetar dumanlıq mərhələlərini keçməklə özünün xarici qatlarını kənara atır və çox yüksək temperatura malik nüvəsini çılpaqlaşdırır.
Ulduzun nüvəsi tədricən soyuyaraq Ağ cırtdanlar halına keçir və nüvəsində toplanmış istilik enerjisinin hesabına uzun müddət işıq saçmaqda davam edir. Vaxt keçdikcə Ağ cırtdanların işıqlığı azalır.
Tədqiq edilmiş Ağ cırtdanlar səthinin istiliyi 5·103K-dən 105K-dək temperatur intervalındadır. Ağ cırtdanların təxminən 3%-də spektr şüalarının çox güclü polyarlaşması və ya spektral xətlərin Zeyeman parçalanması müşahidə olunur; bu fakt həmin ulduzlarda maqnit induksiyası 3·105 Tl civa rında olan maqnit sahələrinin mövcud ol duğunu göstərir.
Tiflis əyaləti
Tiflis əyaləti — (1723-1734) Osmanlı İmperiyası tərkibində Cənubi Qafqazda inzibati ərazi vahidi. İnzibati mərkəzi Tiflis şəhəri idi.
Osmanlılar Tiflis əyaləti bəylərbəyləri
Osmanlıar ikinci Tiflis əyaləti (1724-1734)
Tiflis Əyaləti olaraq təşkilatlandırılan Kartli topraqları Tiflis livası, Somkhit Livası, Axçaqala livası, Qazax livası, Qori livası, Mukhrani Livası, Triyalet Livası ve Kaygulu Livası olmaqla toplam 8 livadan ibarət olmuşdur
1723–1728–ci illərdə tərtib edilmiş 4 may 1728–ci il tarixli "Dəftər–i müfəssəl–i əyalət–i Tiflis"–ə görə Tiflis əyaləti
1724 tarixli mufassal dəftərdə, Tiflis əyaləti olaraq belə olmuşdur:
Kim Su-Hyonun qazandığı mükafatların siyahısı
Bu, Cənubi Koreya-lı aktyor Kim Soo-hyun-un aldığı mükafat və nominasiyaların siyahısıdır.
Kim, karyerası boyunca, "Moon Embracing the Sun" tarixi dram seriyasındakı roluna görə 48-ci Baeksang Sənət Mükafatında Ən Yaxşı Aktyor (TV) də daxil olmaqla çoxsaylı mükafatlar qazandı. "Bu an üçün çox minnətdaram, amma utanıram. Çox ev tapşırığı almaq kimidir. Bu mükafata layiq qalmaq üçün daha yaxşı aktyor olmağa çalışacağam."
-Kim, Han Suk-kyu, Shin Ha-kyun və Cha Seung-won kimi ağır çəki qazilərinə qalib gəldikdən sonra 48-ci Baeksang Sənət Mükafatında dedi.
Kolxida fındığı
—  aləminin  dəstəsinin  fəsiləsinin  cinsinə aid bitki növü.
Təbii yayılması
Qafqazda yayılmışdır.
Botaniki təsviri
Hündürlüyü 1 m-dən çox olmayan çoxillik koldur. Cavan zoğları boz, sıx, ipəkvari tükcüklərlə örtülmüşdür, ancaq axırıncı ilin zoğları çılpaqdır. Yarpaq tumurcuqları uzunsov-yumurtavari formalı, iri, qırmızı-qonur, tükcüklüdür. Yaraqları təxminən 1 sm uzunluğunda olub, sıx tükcüklü saplaqlarda yerləşir, oval, bünövrəsində yumru, bəzən ürəkşəkilli, ucu qısa, biz, kənarları ikili dişli, 11-12 damarcıqlı, üstü batıqdır. Yarpaq ayasının uzunluğu 5-7 sm, eni 3,5-4,5 sm, üstü yayılmış tükcüklərlə örtülmüşdür, alt tərəfi damarcıqlardan ibarətdir. Yalançı zoğları lansetvari formalı, ucu bizdir.Tozluq sırğaları qırmızı-qonur, yarpaqların qoltuqlarında yumurtavari, ucu biz xırda yarpaqlıdır. Meyvənin qını biryarpaqlı, fındığa yapışıq, tükcüklü, qısa yumurtavari formalı, diametri 11 mm-dir. Apreldə çiçəkləyir, sentyabrda meyvə verir. Küləklə tozlanır.
Ekologiyası
Şaxtaya davamlıdır, yarımkölgədə, qarışıq meşələrdə bitir.
Azərbaycanda yayılması
Zaqatalada meşənin yuxarı sərhədində rast gəlinir.
İstifadəsi
Yaşıllaşdırmada, meşəsalmada istifadəsi məqsədyönlüdür.
Məmməd Rahim
Məmməd Rahim Abbas oğlu Hüseynov (təxəllüsü: Məmməd Rahim; ) — azərbaycanlı şair, dramaturq, tərcüməçi, 1934-cü ildən Azərbaycan Yazıçılar Birliyinin üzvü, Azərbaycan SSR xalq şairi (1964), Azərbaycan SSR əməkdar incəsənət xadimi (1940), Ermənistan SSR əməkdar mədəniyyət xadimi (1970), Stalin mükafatı laureatı (1949).
"1941–1945-ci illər Böyük Vətən müharibəsində qələbənin 20 illiyi" yubiley medalı
"1941–1945-ci illər Böyük Vətən müharibəsində Qələbənin 20 illiyi" yubiley medalı — 1965-ci ildə təsis olunmuş SSRİ medalı. Rəsmlər Viktor Yermakov və Yuri Lukyanov tərəfindən çəkilib.
NGC 2506
NGC 2506, Yeni Baş Kataloqda qeydə alınmış açıq ulduz topasıdır. Göy üzündə Təkbuynuz bürcü istiqamətində yerləşir. I2r tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Azərbaycan–Malta münasibətləri
Azərbaycan–Malta münasibətləri — Azərbaycan Respublikası ilə Malta Respublikası arasındakı mövcud ikitərəfli əlaqələr.
Diplomatik əlaqələr
İki ölkə arasında diplomatik əlaqələr 1995-cü ilin yanvar ayının 9-da qurulmuşdur.
Viza
Maltaya gedən ümumi pasportlara, həmçinin xidməti və xüsusi pasportlar malik Azərbaycan vətəndaşları üçün Şengen vizası tələb edilir. Diplomatik pasportlar üçün 90 günə qədər viza tələb edilmir.
Futbol qarşılaşmaları
thumb|Azərbaycan–Malta, 14 avqust 2013
Koreya milli musiqi alətləri
Koreya milli musiqi alətləri ənənəvi milli Koreya musiqilərinin ifasında istifadə olunan alətlərdir və bir neçə növü vardır ki, onları da müxtəlif meyarlarına görə təsnif etmək olar. Təxminən 50-60-ya yaxın Koreya milli musiqi alətləri vardır. Sarayda istifadə olunan piri, deqım, danqcoq, qayaqım, qomunqo, acenq, pyonconq, pyongyonq, canqqu, cvago və s. kimi çox sayda musiqi alətləri vardır.
Musiqi alətlərinin təsnifatı
Koreyanın milli musiqi alətləri geniş simli, külək və zərb alətlərindən ibarətdir. Bir çox Koreya musiqi alətləri (xüsusən Konfutsi mərasimlərində istifadə olunanlar) Çin musiqi alətləri əsasında hazırlanmışdır.
Mənşəyi
Mənşəyinə və istifadəsinə görə Hyanggak, Dangak və Ahak'a bölünür.
Nasiri (Qəzvin)
Nasiri — İranın Qəzvin ostanının eyniadlı şəhristanının Kuhin bəxşinin ərazisinə daxil olan kənd.
Koreya milli musiqi alətləri
Forma və icra üsulu üzrə təsnifat
Musiqi alətinin titrəyən cəsədinin növünə və ifasına görə qərb musiqi alətləri kimi torlu alətlər, nəfəs alətləri və zərb alətləri bölünür.
Musiqi Aləti
Jeollabuk-do İmsil şəhərində anadan olan Kim Bok-gon, 1969-cu ildə Gyeongsangbuk-do'ya getdi. Kim Gwang-ju öz məharətinə görə tanınıb və qeyri-maddi mədəni mülkiyyət musiqi aləti sahəsi kimi təyin edilib. Kim Gwang-ju atası Kim Gwang-chil-dən təhvil verildi. Kim Bok-gonun ardıcıllığı Kim Kwang-chil → Kim Gwang-ju → Choi Tae-jin → Kim Bok-gon
Bir musiqi aləti olaraq Kim Bok-gon əriştə nümunəsi texnikasını bərpa edərək gayageum rezonatorunun işini yaxşılaşdırdı. Bok-gon Kim əriştə naxışının xarakterini və konsepsiyasını öyrənmək üçün çox vaxt sərf etdi və musiqi alətləri hazırlamaq üçün səy göstərdi. Simli alətlərin əsas materialı olan povulniyanın xüsusiyyətlərini araşdırmaq üçün əriştə naxışlı halqanın xüsusiyyətlərini öyrənmək üçün meşəçilik tədqiqatçıları, otolaringologlar və eşitmə cihazları ilə işlədik. Uzun bir araşdırma və təcrübədən sonra Kim Bok-gon, halqaları bir tarixə uyğunlaşdırmaqla hazırlanan alətin təmiz və təmiz bir səs çıxardığı və ən yaxşı ada çevrilmiş əriş naxışlı üzük qutusunu çoxalda bilməsi qənaətinə gəldi.
Koreya Xalq Demokratik Respublikasının təkmilləşdirilmiş alətləri
Koreya Xalq Demokratik Respublikası 1950-ci illərdən başlayaraq qarışıq orkestrlərdə istifadə üçün müxtəlif növ musiqi alətlərini düzəltməyə başladı.
Hamımız öldük (serial, 2022)
Hamımız öldük — Cənubi Koreya istehsalı, zombi mövzulu qorxu serialı. Serial Cu Donq-cunun Now at Our School (2009-2011) adlı webtoon-una (Cənubi Koreya istehsalı veb cizgi romanı) əsaslanır.
Serial 28 yanvar 2022-ci ildə Netflix-də yayımlanmışdır.
Mövzu
Elmi araşdırma nəticəsində zombi virusu məktəbə yayılır. Zombilərlə dolu məktəbdə virusa yoluxmamış bir qrup şagird sağ qalmaq üçün mübarizə aparırlar. Ac və susuz qalan şagirdlər xilas olmaq üçün məktəbdə tapdıqları hər şeyi istifadə edirlər.
İlkin mərhələ
Netflix 12 aprel 2020-ci ildə mətbuat brifinqində etdiyi açıqlamada All of Us Are Dead adlı serialı istehsal edəcəyini dedi.
Aktyor heyəti
19 aprel 2020-ci ildə Yun Çan-yunqun serialdakı şagirdlərdən biri olacağı təsdiqləndi. Park Ci-hu 22 apreldə əsas heyətə qatıldı. 1 iyulda rəsmi olaraq Ço Yi-hun, Park Soloman və Yu İn-su heyətə qatıldı. Rejissor Li Ca-ku aktyorları seçərkən "Akyorluğu mükəmməl bacaran amma xalq tərəfindən tanınmayan aktyorları seçməyin serialın davamlılığını artıracağını düşünürəm." dedi.
Çəkilişlər
Çəkilişlər Cənubi Koreyada COVID-19 pandemiyasının yenidən yayılması səbəbi ilə 2020-ci ilin avqust ayında müvəqqəti olaraq dayandırıldı.
Rəylər
Serial Rotten Tomatoes-da müsbət rəylər almışdır (10/7). Metacritic-də isə 100 xaldan 67 almışdır.
IGN seriala 10 xaldan 7 verdi. Serialın "ağıllı, həyəcan verici və həmçinin bir az yorucu" olduğunu açıqladı.
Elvin Həsənov (əsgər, 1992)
Elvin Hökuməli oğlu Həsənov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Elvin Höküməli oğlu Həsənov 8 iyul 1992-ci ildə rayonun Əhmədbəyli kəndində doğulub. Orta təhsilini Saatlı rayon Əhmədbəyli kəndindəki 269 saylı məktəbdə alıb. İmkansız olduqlarından təhsil arxasınca getməyən Elvin öz şəxsi motosikleti ilə süpürgə satmaqla evini, ailəsini dolandırıb.
Hərbi xidmətə getməzdən öncə bir müddət pambıq zavodunda işləyib.
Hərbi Xidməti
Hərbi xidmətini Murovda çəkib, 2012-ci ildə başa vurub.
İkinci Qarabağ müharibəsində iştirakı
Elvin 9 sentyabr 2020-ci ildə hərbi səfərbərlik idarəsi tərəfindən Vətən müharibəsinə yola salınıb. Elvin Həsənov Zəngilan, Qubadlı uğrunda döyüşlərdə qəhrəmanlıqlar göstərib. O, 22 oktyabrda şəhidlik zirvəsinə ucalıb. Şəhidimiz öz kəndində dəfn edilib. Ölümündən sonra şəhid Elvin Höküməli oğlu Həsənov müvafiq Prezident Sərəncamlarına uyğun olaraq, "Vətən uğrunda", "Cəsur döyüşçü", "Cəbrayılın azad olunmasına görə", "Qubadlının azad olunmasına görə" medalları ilə təltif edilib.
Tanrıverdi Göyüşov
Göyüşov Tanrıverdi Ənvər oğlu - Qarabağ müharibəsi iştirakçısı, şəhid.
Həyatı
Göyüşov Tanrıverdi Ənvər oğlu 2 may 1965-cu ildə Ağdam rayonunun Qiyaslı (Ağdam) kəndində anadan olub.
Txaba-Yerdi
Txaba-Yerdi dağ məbədinin kim tərəfindən və nə vaxt tikildiyi barədə tarixçilər, arxeoloqlar arasında yekdil fikir yoxdur.
10 noyabr 2012-ci ildə kilsədə yüz ildən artıq müddətdə ilk dəfə olaraq pravoslav ibadəti keçirilib.
Adının mənası
Abidənin adının mənası ilə bağlı alimlər arasında yekdil fikir yoxdur. Bəzi tədqiqatçılar adın inquş dilindən ТкъобIa-Ерды "İnancımız", eyni zamanda "İnam məbədi" mənasını verdiyini, digər tədqiqatçılar isə "İki min müqəddəs" mənasını verdiyini bildirirlər. Üçüncü qrup alimlər isə Txaba-Erdinin Tom-Erdadan, yəni Müqəddəs Tomas məbədindən təhrif edildiyi və sözün əsl mənasında "Thaba-erd bizim ziyarətgahımızdır" versiyasını da irəli sürürlər.
Təsviri
Məbədin ilk təsviri 1787-ci ildə hərbi kvartirmeyster L.T.Şteder tərəfindən verilmişdir. 1811-ci ildə geoloq M.Enqelhardt məbədin planını götürür və onun eskizlərini çəkir. 1969–1971-ci illərdə məbəd ümumittifaq əhəmiyyətli abidə kimi bərpa edilmişdir.
Sovet dövründə 1940-cı illərdə inquşların deportasiyasına qədər məbəd dağlıq İnquşetiyanın mədəni və mənəvi mərkəzi olaraq qaldı. Vaynaxların şurası (məhkəməsi) olan Mexk-kxel Txaba-Yerdidə toplanır, burada ağsaqqallar, adətlərə görə, torpaq sahibliyi qaydasını, davranış normalarını, ticarət məsələlərini və cinayətkarların cəzasını müzakirə edirdilər. Bundan əlavə, məbəddə milli yığıncaqlar çağırılır və hərbi yürüşlərə mərkəzləşdirilmiş şəkildə hazırlıq aparılırdı.
İkinci Çeçen müharibəsi zamanı məbəd, hərbi manevrlərin mərkəzində idi. İnquşetiya prezidentinin sözlərinə görə, 58-ci ordunun əsgərləri Rusiya Federasiyasının ən qədim kilsəsindən tualet kimi istifadə edirdilər; həmçinin Rusiya vertolyotu aviasiyasının məbədə zərbə endirməsi nəticəsində məbədin dam örtüyü itib.
Arxitektur binası
Məbəd bazilikadır. Şimal-şərqi Qafqazda belə məbədlərin tikilməsi çox güman ki, Kartlinin fəaliyyəti ilə əlaqələndirilə bilər. Txaba-Yerdi və Albi-Yerdi, bir sıra əlamətlərə görə, gürcü üç kilsəli bazilikasına aid edilə bilər. Kartlidə bu tip XIV əsrə qədər geniş yayılmışdı. . Məbədin memarlığı gürcü və inquş memarlığının xüsusiyyətlərinin sintezidir. Ən qədim tikinti dövrünün VIII əsrə aid olduğu güman edilir. XII əsrdə bu binanın bünövrəsi üzərində xristian kilsəsi ucaldılmışdır. Ola bilsin ki, tikinti gürcü kraliçası Böyük Tamaranın missionerləri tərəfindən başlanıb. Txaba-Yerdi kilsəsi indiki görkəmini XIV–XVI əsrlərdə almış və o vaxtdan ənənəvi Vaynax kultlarının idarə olunması üçün istifadə edilmişdir.
Kilsənin planı nisbətən sadədir. Hündür, uzunsov paralelepipedə (uzunluğu 17 metr, eni 7,5 metr) üç cüt möhkəm dirəklə bölünmüş və şərqdə yarımdairəvi apsislə tamamlanmışdır. Məbədin əzəməti çoxsaylı relyeflər və oyma detallar ilə tamamlanır, onların əksəriyyəti açıq şəkildə təkrar istifadə olunur, çünki mediaya görə, onlar tamamilə təsadüfi yerlərdədir. alt=|thumb|245x245px|"Txaba-Yerdi" xatirə sikkəsi Məbədin qərb fasadında kilsə kompozisiyası adlanan bir kompozisiya var. İtkilərə baxmayaraq, onu X–XII əsrlərə aid etmək olar. Onun mərkəzində Xristos; sağda, ktitorun təsviri var. Sol fiqur uzun illər itmiş hesab edilsə də, bir müddət əvvəl ətraf kəndlərin birində təsadüfən aşkar edilərək araşdırılıb. Bu saqqallı bir adamın təsviridir. Başın yan tərəflərində böyük üzüm salxımlarının asıldığı üfüqi çıxıntılar var. Fiqurun başının yan tərəflərində gürcü hərfinin səkkiz hərfləri ilə "yepiskop Georgi" yazılmış yazı var. Yazı X əsrin II yarısı – XI əsrin I yarısına aiddir. Alimlər qeyd edirlər ki, taxtda oturan Məsihin fiquru qəbul edilmiş ikonoqrafik tabeçiliyə zidd olaraq, onun qarşısındakı yepiskop və dünyəvi şəxsdən xeyli aşağıdır. Buna görə bəzi tədqiqatçılar, çox güman ki, Xilaskarın fiqurlarının nisbi mövqeyi olduğu qənaətinə gəlirlər və kilsə rəhbərləri əvvəlcə tamamilə fərqli idilər. Sol əlində xaç, sağında isə qılınc sapı olan fiqur digərlərindən daha yaxşı qorunub saxlanılmışdır.
Txaba-Yerdidə şərq pəncərəsinin timpanumunda Samsonun şirlə güləşi təsvir edilmişdir.